पता है, यह सच में लाजवाब है जो हम सैनिकों के लिए
सिलाई के किट बना रहे हैं।
हम उन्हें वे चीज़ें दे रहे हैं
जो उन्हें अपनी फटी वर्दियों को सिलने के लिए चाहिए।
हाँ।
हालाँकि, यक़ीनन, कुछ चीज़ें सुधारी नहीं जा सकतीं।
कभी-कभी किसी की टाँग काटनी पड़ती है।
बस उसे शरीर से अलग करना पड़ता है ताकि बाकी के शरीर को बचाया जा सके।
और फिर आप आगे बढ़ जाते हैं, मतलब, आप बिना एक टाँग के आगे बढ़ते हैं,
और इस तरह से दिखावा करते हैं जैसे आपकी कभी भी दो टाँगें नहीं थीं।
इन्हें गृहणी किट्स बुलाते हैं, एमिली।
काश मेरे पास ध्यान रखने के लिए एक असली पति होता।
ये गृहणी किट्स तब और भी असली लगते
अगर मैं सच में किसी की बीवी होती।
मतलब, निजी तौर पर,
मैं अब आभारी हूँ कि तुममें से किसी भी लड़की ने कभी घर नहीं छोड़ा,
चूँकि मेरे बेटे ने मुझे छोड़ दिया है
और मुझे नहीं लगता कि मैं कभी अपने पोते से मिल पाऊँगी।
ऑस्टिन के बर्ताव का यक़ीन नहीं होता। कभी नहीं सोचा था कि वह इतना निर्दयी हो सकता है।
और, सच कहूँ तो, सू भी कोई बेहतर नहीं है।
सच में नहीं है। बशर्ते उसने तुमसे कुछ कहा हो, एमिली?
नहीं, वह मुझसे बात नहीं कर रही।
कई दिनों तक बिना उन्हें देखे बहुत अजीब लगता है।
मैं जानती हूँ ऑस्टिन और सू बगल में ही रहते हैं, पर भावनात्मक रूप से बहुत दूर हैं।
हाँ, यह बहुत बुरा है।
पर हमें अब स्वीकारना होगा कि अब यही हमारा परिवार है, माँ।
हम उस सैनिक की तरह हैं जो अपनी टाँग खो चुका है।
हम इसे झेल लेंगे और बेहतर हो जाएँगे।
मुझे आशा है।
पर मुझे सच में यक़ीन नहीं है।
ख़ैर, मुझे पता है।
हम उम्मीद नहीं छोड़ सकते। हमारे पास बस उम्मीद ही है।
जब हर तरफ़ अंधकार नज़र आ रहा हो, तो उम्मीद रखने में कोई बुराई नहीं है।
महिलाओं, चलो बग्घी में बैठें। हम पागलखाने जा रहे हैं।
डिकिंसन
बसंत में थोड़ा सा पागलपन
क्या कहा?
हाँ। आज डिकिंसन परिवार
सफ़र पर निकल रहा है एक ऐसे लाजवाब संस्थान के लिए
जिसने मुझे सम्मानित ट्रस्टी के पद की पेशकश दी है, हम्म?
नॉर्थ्म्प्टन महिला पागलखाना।
वे बहुत बुरी जगहें हैं।
कम से कम घर से निकल तो रहे हैं। मै बहुत ख़ुश हूँ। यह एक अलग अनुभव होगा।
देखा।
डैड, वे आपको ट्रस्टी बना रहे हैं? वह बहुत बढ़िया है।
हाँ। मैं ख़ुश हूँ कि तुम्हें यहाँ अवसर दिख रहा है, एमिली।
जैसा मुझे यक़ीन है कि तुमने मुझे कहते सुना होगा,
कि महिलाओं की दिमाग़ी सेहत की मुझे बहुत परवाह है।
मैंने आपको ऐसा कभी कहते नहीं सुना।
यह एक बहुत बढ़िया अवसर है कि अपनी विरासत को सुरक्षित कर लूँ।
पता है, इस पद को हासिल करने के बाद,
यह शहर याद रखेगा
कि डिकिंसन नाम बड़े सम्मान से लिया जाना चाहिए।
सुनकर अच्छा लग रहा है, डैड।
यह बढ़िया है।
और ट्रस्टीशिप समझो मुझे ही मिलेगी, बस हमको अच्छा प्रभाव बनाना होगा।
उन्हें यह पसंद हैं कि उनके बोर्ड सदस्य उच्च परिवार से हों,
और मुख्य डॉक्टर ने ख़ासतौर पर यह इल्तिज़ा की थी
कि तुम सब लोग साथ आओ।
तो, महिलाओं। बग्घी की ओर चलो!
हाँ! एक "दिन भर की छुट्टी।"
मैं हमारे बोनेट लेने जा रही हूँ।
शुक्रिया।
डैड, हम आपको वह ट्रस्टीशिप दिला देंगे।
आपको जो भी चाहिए, मुझ पर भरोसा कर सकते हैं।
मैं घोड़े लेकर आता हूँ। दस मिनट में तैयार रहो।
एमिली, यह थोड़ा संदेहात्मक लग रहा है।
आपका क्या मतलब है?
तुम्हें दिख नहीं रहा?
तुम्हारे पिता मुझे उस पागलखाने में बंद करना चाहते हैं।
माँ, आप क्या कह रही हैं?
यह पुराने ज़माने की चाल है।
अपनी बीवी से थक चुके हो? शादी काम नहीं कर रही?
उसने तुम्हारे जन्मदिन पर बहुत ज़्यादा पी ली,
अपनी शादी की पोशाक पहनकर सीढ़ियों से गिर गई?
बस कह दो कि वह पागल है और उसे बंद कर दो।
बस करिए। डैड कभी ऐसा नहीं करेंगे।
तुम्हारे पिता बहुत पारंपरिक हैं, एमिली।
और चलो इसे मान लें, यह मेरा अच्छा समय नहीं था।
माँ, आपको चलना पड़ेगा।
डैड इस बात को कभी नहीं स्वीकारेंगे, पर उन्हें हमारी ज़रूरत पहले से भी ज़्यादा है।
अच्छा, मेरी बात सुनिए।
मैं वादा करती हूँ उस पागलखाने से आपके बिना वापस नहीं आऊँगी।
-तुम कसम खाती हो? -हाँ।
अब चलिए चलकर बग्घी में बैठते हैं।
आओ! यह बहुत सुंदर बसंत का दिन है!
करीब ही रहना, एमिली। बहुत करीब रहना।
चलो चलें।
तैयार हो जाओ, महिलाओं। यह मुख्य डॉक्टर है।
-हर कोई मुस्कुराओ। -हाँ, ठीक है।
एडवर्ड डिकिंसन। आपसे मिलना सम्मान की बात है।
शुभ दिन, डॉक्टर। नहीं, यह सौभाग्य मेरा है।
नहीं, नहीं। सच में, मैं एक बड़ा प्रशंसक हूँ।
आपका निबंध "औरतों की सही जगह" मेरे बिस्तर के बगल वाली मेज़ पर रहता है।
यह आपकी उदारता है।
और देख रहा हूँ कि आज आप अपने परिवार की महिलाओं के साथ आए हैं।
हाँ। यह मेरी पत्नी है, एमिली।
-और यह है मेरी बेटी, एमिली। -हैलो।
और यह...
-मेरी दूसरी बेटी है। -लविनिया।
ये टूर को लेकर बहुत ख़ुश हैं। तुम हो न लड़कियों?
मैं मानसिक रूप से निरोगी जितनी ख़ुश हूँ।
डॉक्टर, आपने वहाँ जो फूल लगाए हुए हैं मुझे बहुत पसंद आए।
बसंत का समय बहुत शानदार होता है, है न?
फूल पुराने दोस्तों जैसे वापस आते हैं। हमें पता ही नहीं चलता कि वे मौजूद नहीं थे।
मैं समझ सकता हूँ कि इसमें तुम बहुत व्यस्त हो।
नहीं। हमारी एमिली बस बहुत अनोखी है।
लगता तो यही है।
मुझे फूल बहुत पसंद हैं।
मुझे फूल सामान्य मात्रा में ही पसंद हैं।
सही कहा। ख़ैर, क्या हम टूर शुरू करें?
हाँ, यह मज़ेदार रहेगा।
आओ चलें।
प्रिय दोस्त...
युद्ध मुझे एक अप्रत्यक्ष जगह लगती है।
"अप्रत्यक्ष।"
एकदम सही शब्द है।
आप मुझसे मिलना चाहते थे, कर्नल?
हाँ, हाँ! मेरे भाई। अंदर आ जाओ।
आज कैसा महसूस कर रहे हो, भाई?
मैं ठीक हूँ। बस आदमियों को पढ़ाना शुरू ही करने वाला था,
पर मुझे यहाँ पर बुला भेजा।
क्या हम "बुला भेजा" की जगह "आमंत्रित किया गया" कह सकते हैं?
यह विकल्प मैं तुम पर छोड़ना चाहूँगा।
-जैसे चाहे इस्तेमाल करो। -ठीक है।
क्या बात है?
आज किसी चीज़ में मुझे तुम्हारी मदद चाहिए।
हालाँकि हमारे पढ़ाने के दायरे से थोड़ा बाहर है।
क्या इसके लिए तुम्हारे पास समय है? या करने की क्षमता है?
यह क्या है उस पर निर्भर करता है।
ठीक है।
अच्छा, तो बात यह है।
सैनिकों की वर्दी का निरीक्षण होने जा रहा है।
वर्दी का निरीक्षण? उनके पास वर्दियाँ है ही कहाँ।
जानता हूँ। सच कहूँ तो, यह बकवास है।
पर अब देखना यह है कि हम कैसे प्रभाव डालते हैं।
प्रभाव?
ताकि इन आदमियों की पहचान बने और उन्हें अधिकृत यूनियन सैनिक बनाया जा सके।
जितना ज़्यादा जनरल सैक्सटन
इसे बतौर फ़र्स्ट साउथ कैरोलाइना वॉलंटियर्स अधिकृत रेजिमेंट के रूप में देखेंगे,
उतना ही दबाव वह अपने से ऊपर वालों पर डाल सकेंगे।
ख़ुद लिंकन तक।
एक निरीक्षण बहुत बदलाव ला सकता है।
तो यह ज़रूरी है कि बंदे इसे संजीदगी से लें, तुम समझे?
उन्हें साफ़, चुस्त और तैयार रहना चाहिए।
मैं आज दोपहर को निरीक्षण करवाता हूँ।
ठीक है।
बात समझ आ गई।
मैं देखता हूँ कि मदद करने के लिए क्या कर सकता हूँ।
हाँ, बिल्कुल।
यह प्रक्रिया काम कर रही है।
मैं इसे महसूस कर सकता हूँ।
और यह हमारा महान हॉल है।
आप देखेंगे कि यहाँ हमारी लड़कियों को अत्याधुनिक देखभाल मिलती है।
मानसिक रोग को हम अच्छी तरह समझते हैं,
जिसमें आजकल के जनाना मानसिक रोग भी आते हैं,
जैसे कि थकान, बहुत ज़्यादा पढ़ाई, माहवारी, आलस, अविवाहित रहना...
अविवाहित रहना एक मानसिक रोग है?
नहीं, अरे, सोचकर बेहतर लगता है।
तीव्र पागलपन से लेकर, दीर्घकालिक पागलपन, निम्फ़ोमेनिया, और, अह, विषाद।
इसे आमतौर पर दुख कहा जाता है।
पता है, हाल ही में श्रीमती डिकिंसन अपनी बहन की
मौत को लेकर दुखी थीं।
ओह, एडवर्ड। मैं नहीं थी! तुम झूठे!
मैं अपनी इकलौती बहन का शोक मनाऊँगी? मुश्किल है!
मैं उससे उबर चुकी हूँ। शुक्र है उससे छुटकारा मिला।
इस तरफ़ चलें।
किसी ने कुछ सुना?
क्या सुना है, बेटा?
शायद वह मेरे दिमाग़ की उपज थी।
क्या ऐसा अक़्सर होता है, अपने दिमाग़ में चीज़ें सुनना?
अरे, हाँ। एमिली की कल्पना ज़बरदस्त है। यह काफ़ी प्रतिभावान है।
दिलचस्प बात है।
आओ चलो।
इस जगह में कुछ तो अजीब है।
एमिली, क्या तुम बस परिवार के साथ बाहर आने का मज़ा ले सकती हो?
मुझे लगा था कि तुम डैड का अच्छा प्रभाव बनाने में मदद करना चाहती थी।
करना चाहती हूँ। पर मुझे लगता है डैड को पता होना चाहिए
अगर यहाँ पर कुछ भी संदेहास्पद है।
प्रवेश निषिद्ध है
डॉक्टर, यह दरवाज़ा किसलिए है?
यह दूसरे कमरे में जाता है।
क्यों नहीं। किस तरह के कमरे में?
ऐसे कमरे में जिसे बनाया गया है ताकि रोगियों को थोड़ी निजता मिल सके।
ओह, अच्छा, यक़ीनन तुम यह समझ सकती हो, एमिली?
अब, इसे हमेशा से एकांत पसंद है।
अच्छा?
एडवर्ड, अम, कुछ काम संबंधित बातें हैं जो मैं आपके साथ अकेले में करना चाहता हूँ।
क्यों नहीं, हाँ।
और महिलाएँ?
चिंता मत करो। हम उन पर नज़र रखेंगे।
और हर तरफ़ से उन पर नज़रें टिकी हैं।
बस जानना चाहता हूँ, इमारत पर नाम खुदवाने की आपकी नीति क्या है?
रुको। माँ कहाँ गईं?
अरे, वाह। यह बहुत सुंदर कमरा है।
मैं मदद कर सकती हूँ?
माफ़ी चाहती हूँ।
-मेरा परेशान करने का इरादा नहीं... -मज़ाक कर रही हो?
मुझे यहाँ किसी चीज़ से परेशानी नहीं होती। इससे ज़्यादा शांति पहले कभी महसूस नहीं हुई।
सच में?
दुनिया में कहीं भी किसी महिला के साथ इतना अच्छा बर्ताव नहीं होता
जितना पागलखाने में होता है।
यहाँ का स्टाफ़ सारा खाना बनाता और साफ़-सफ़ाई करता है, मेरे तकिए ठीक करता है।
यह एकदम स्वर्ग है।
वॉलपेपर। वहाँ वॉलपेपर में लोग हैं, डॉक्टर!
बहुत बढ़िया प्रवृति है उसकी।
रुको।
तो तुम...
पागल नहीं हो?
नहीं। तुमसे ज़्यादा नहीं।
मैं तो यहाँ बस थोड़ा आराम करने और वापस चुस्त होने आई हूँ।
तो तुम सारा दिन आराम करती हो और कोई भी तुमसे कुछ अपेक्षा नहीं करता?
सही कहा।
डॉक्टर। डॉक्टर!
यह वॉलपेपर कुछ अजीब सा है!
ए! यह तो मैं बोलती हूँ। तुम अपना वाक्य बोलो।
तुम जाकर माँ को देखो। मुझे बस देखना है कि यहाँ पर क्या है।
वाह, मस्त।
मेरा मतलब, यह पूरी तरह डरावना नहीं होता।
माँ, कसम से, अगर आप यहाँ पर नहीं हुईं,
मैं रिसेप्शन पर आपके लापता होने की रिपोर्ट कर दूँगी।
हैलो। क्या तुमने किसी महिला को देखा है जो तकरीबन...
मैं बहुत शर्मिंदा हूँ। मैं तुम्हें तुम्हारी भावनाओं के साथ छोड़ती हूँ।
कोई बात नहीं। किसी का साथ होना मुझे अच्छा लगेगा।
मैं फ्लोरेंस हूँ।
तुम्हें यक़ीन है? मैं दख़ल देना नहीं चाहूँगी।
नहीं। मैं हमेशा रोती रहती हूँ। मेरा निदान हुआ था कि मैं बहुत दुखी हूँ।
मैं रोना बंद ही नहीं कर पाती।
कम से कम वह काफ़ी भेदक लगता है।
दो महीने पहले मेरा प्रेमी युद्ध में मारा गया
और तब से मैं ऐसी ही हूँ।
पता है तुम मुझे नहीं जानतीं, पर यक़ीन मानो जब मैं तुम्हें बताऊँगी,
कि मुझे शत-प्रतिशत पता है कि तुम कैसा महसूस कर रही हो।
युद्ध के मैदान में उसके शिथिल पड़े शरीर की तस्वीर मेरी आँखों के आगे घूमती रहती है।
वे बाजुएँ जो मुझे थामे रखती थीं।
-वे होंठ जो मुझे चूमा करते थे। -हाँ।
और, हे भगवान, उसके बाल। उसके बाल बहुत सुंदर थे।
उसका नाम क्या था?
दुनिया में सबसे प्यारा नाम।
जोसेफ़ लाइमैन।
जोसेफ़ तुम्हारा प्रेमी था?
मुझे जब मौका मिला था तब उससे शादी कर लेनी चाहिए थी।
उसने तुमसे शादी की पेशकश की थी?
हाँ, एक तरह से।
क्या?
जबकि मैंने जोसेफ़ को पूरे दिल से चाहा था...
हाँ।
...उसका दिल फिर भी किसी और का था।
वह कौन थी? वह कमीनी। एबिगेल? वर्जीनिया?
नहीं, वह एमहर्स्ट से कोई मूर्ख थी।
वह बस उसे विनी बुलाता था।
सच में?
वह तो बहुत ही बुरा है।
मुझे पता है।
ख़ैर जाने दो, वह मर चुका है।
हे भगवान।
सही कहा, वह मर चुका है।
तुम क्या कर रहे हो?
अपने दफ़्तर को फिर से जमा रहा हूँ।
जैसा कि तुम्हें याद होगा, मैं अपनी कानूनी फर्म शुरू कर रहा हूँ।
मुझे नहीं लगा कि तुम इसके प्रति गंभीर थे।
हाँ। मैंने नाम भी सोच लिया है और बाकी सब भी।
"रुतबा।"
न तो "एस्क्वायर" न ही "एंड सन।"
बस "रुतबा।"
तो हाँ, मैं कहूँगा कि इसको लेकर मैं बहुत संजीदा हूँ।
तब तो शायद मुझे तलाक देने के लिए भी तुम बहुत संजीदा होगे
और बच्चे की ज़िम्मेदारी लेने के प्रति भी।
हाँ।
बस थोड़ी कागज़ी कार्यवाही समझनी है।
मैं चाहूँगी कि तुम ऐसा न करो।
मैं नहीं चाहती कि तुम मुझे छोड़ो, ऑस्टिन।
मैं यहाँ क्यों रहूँगा?
मैं सोचती रही हूँ, हमारी शादी अपारंपरिक रही है।
यह तो थोड़ी कम बयानी हो गई।
तो, शायद हमें अपारंपरिक माता-पिता बनना चाहिए।
क्या मतलब?
मतलब, मैं चाहूँगी इस बच्चे की परवरिश तुम मेरे साथ करो।
मैं नहीं चाहती कि तुम बेरुखे मतलबी पिता बनो जैसे मेरे पिता होते थे।
माफ़ करना समझने में मुझे थोड़ी देर लगी,
पर आशा है अब तुम मेरा यक़ीन करोगे और हमें मौका दोगे।
शुक्रिया।
मुझे वह अच्छा लगेगा।
ख़ैर, एक बिना नाम का छोटा बच्चा है जिसे साफ़ डायपर चाहिए।
काम पर लग जाओ।
डिकिंसन।
अब जब आपको ट्रस्टीशिप में दिलचस्पी है,
तब तो आपको मेरी चिकित्सा सलाह का भी मान होगा, है न?
बिल्कुल है, डॉक्टर।
तब तो आपको मेरे चिकित्सा निदान पर भी भरोसा होगा,
जो आपकी बेटी एमिली के बारे में है...
कि वह पागल है।
वह पागल नहीं है।
नहीं। वह बस एक कवयित्री है।
हे भगवान, यार। तुम्हें दिखता नहीं कि यहाँ क्या चल रहा है?
जब परिवार का एक सदस्य मानसिक रूप से बीमार हो,
तब उसका असर पूरे परिवार पर पड़ता है।
उसे कुछ समय यहाँ बिताने दें।
हमारे कुछ... आधुनिक इलाज करवाने दें।
आख़िरकार,
पूर्वी समुद्रतट पर हम सबसे अच्छा महिलाओं का पागलखाना चलाते हैं।
उसे बस हमारी निगरानी में देना होगा।
एक कदम आगे बढ़ाया तो मैं इसे अपनी धमनी में उतार दूँगी!
धमनी तुम्हारी छाती में होती है।
जानकर अच्छा लगा।
क्या तुम एबी हो?
आख़िरी बार कह रही हूँ, मैंने जीभ के नीचे कोई गोलियाँ नहीं छुपाईं।
एबी।
रुको, एमिली डिकिंसन?
मेरी सबसे अच्छी दोस्त मुझसे मिलने आई है? मैं द्रवित हो गई!
एबी, तुम यहाँ क्या कर रही हो? तुम ठीक तो हो?
मैं बहुत बढ़िया हूँ! इसके बावजूद भी कि मैं देख नहीं सकती।
नर्स मेरा चश्मा ले गई है। कह रही थी कि मुझे ख़ुद से ही ख़तरा है।
तुम कैसी हो?
तुम इस जगह पर कैसे पहुँच गईं?
तुम में से हर कोई यहाँ पहुँचा कैसे?
मैं युद्ध लड़ने गई थी और उन्होंने मुझे यहाँ भेज दिया।
वे मेरे लिंग को नहीं संभाल सके।
मेरे पति, मिनिस्टर डेनियल ब्लिस ने मुझे यहाँ डाला।
पर मुझे फ़र्क नहीं पड़ता क्योंकि वह मेरा नया प्रेमी है।
तुम्हारा पति ऐसा क्यों करेगा?
उसने कुछ मेरे
स्थानीय नारी मतार्थी विरोध में झंडा जलाने में भाग लेने की बात कही थी।
वह मेरे फैसलों से "ख़ुश नहीं" था और उसे मैं "खीझ दिलाने वाली" लगी।
मैं ऐसे ही कह रही हूँ, पर तुम बताना मत।
तुम यहाँ कितने समय से हो?
अच्छा सवाल पूछा।
वे हमें दिनों का हिसाब नहीं रखने देते,
या पढ़ने, या लिखने,
या फिर इन छोटी गोलियों के अलावा कुछ खाने नहीं देते।
हालाँकि गोलियाँ खाने में मज़ा आता है! लगता है मानो आना सफल हो गया हो।
हमें तुम्हें यहाँ से निकालना होगा। ये हालात बहुत ही भयानक हैं!
और फिर...
इतना गंदा है।
यह इतना बुरा नहीं है। मैंने यहाँ कुछ दोस्त बनाए हैं!
ए! गुड़िया वाली लड़की!
वह है बड़ी अच्छी।
मैं तुम्हें यहाँ से निकालूँगी।
तुम सबको यहाँ से बाहर निकालूँगी।
मेरे पिता को इसका पता होना चाहिए
कि इस संस्थान के तहखाने में क्या चल रहा है।
यह महिला अधिकारों का सरासर उल्लंघन है।
अच्छा, यह हुई ना बात!
महिलाओं, सुनो। यह रही योजना।
तुम लोगों ने कल रात गृहकार्य किया?
मुझे समझने में बहुत मुश्किल हुई। मैं झूठ नहीं कहूँगा।
हाँ, मैंने एक वाक्य लिखा है।
"यह मेरा लाजवाब वाक्य है।"
लाओ...
-धत्, ऐवरेट, यह अच्छा है! -क्या?
-ठीक है। -बहुत बढ़िया।
-छात्रों। -मुबारक हो।
आज कोई पाठ नहीं पढ़ाया जाएगा।
उसके बजाय, हम वर्दी निरीक्षण कर रहे हैं।
वाह, हिगिन्सन में सच में हिम्मत है, हँ?
यार, मैं तो इस सबसे दूर रहूँगा।
अकारण एक और निरीक्षण।
नहीं, नहीं। हिगिन्सन ने मुझे भरोसा दिलाया है
कि यह निरीक्षण अगर पास कर लिया, तो शायद तुम्हें तुम्हारे हथियार मिल जाएँ।
हाँ, पर हम पास नहीं होंगे। हम कभी नहीं होते।
ख़ैर, उस रवैये के साथ तो नहीं।
नहीं, यार, इतनी बेकार वर्दियों के साथ नहीं।
जिनमें से आधी शवों पर से उतारी गई हैं।
या फिर प्लांटेशन हाउस से चुराई गई हैं।
मतलब, इसे वर्दी कैसे बुला सकते हैं? मैंने स्वेटर पहन रखा है!
वे हमें फेल होने के लिए तैयार कर रहे हैं।
हाँ। फिर हमारा फेल होना हथियार न देने का एक बहाना बन जाएगा।
नहीं, भाई।
सभी सुनो।
हम निरीक्षण से मुँह नहीं मोड़ सकते।
इससे सब लोगों को बहाना मिल जाएगा कि तुम लोगों से कोई उम्मीद न रखें।
और किसे पता?
अगर तुम पास हो गए, तो हो सकता है जल्द ही तुम्हें तुम्हारे हथियार मिल जाएँ।
मैं "जल्द" शब्द सुनकर तंग आ चुका हूँ। मुझे "अभी" सुनना है। मुझे भविष्य तक पहुँचना है।
अपने भविष्य में, माइकल जॉर्डन,
तुम्हारे सम्मान में मोची विशेष जूते बनाएँगे।
धत्, वह सुनने में बढ़िया है। जब तक वे इससे अच्छे हों।
उनसे कुछ भी बेहतर ही होगा।
-उफ़। -ओह, धत्!
सुनो।
तुम लोग ये निरीक्षण पास कर लोगे, समझे?
क्योंकि मैं मदद करने वाला हूँ।
अच्छा? और तुम ऐसा कैसे करने वाले हो?
इस जैकेट को देखो। इसकी तो बाजुएँ भी नहीं हैं।
ख़ैर, तुम लोगों के लिए अच्छा है। मेरे पास ऐसा कुछ है।
वह क्या है?
यह मेरा गृहणी किट है।
गृहणी क्या?
सुई, थिंबल, सब रंगों के धागे।
तुम्हें यह तो नहीं लगता कि यह सुंदर सूट जो मैंने पहना हुआ है
यह पूरी एक ही पोशाक है, है न?
मैं इसे हर रात रफ़ू करता हूँ।
इससे मैं तरोताज़ा दिखता हूँ।
ख़ैर, यह अच्छा है। मेरे दोस्त को सिलना आता है।
-हाँ। -मुझे कुछ तरीके पता हैं।
मेरी पत्नी, बेट्टी, वह न्यू इंग्लैंड में सबसे अच्छी दर्जिन है।
शायद उसका थोड़ा जादू मैं भी सीख गया हूँ।
तुम्हारी पत्नी है?
ख़ैर, वह मेरी पत्नी ही थी।
पता नहीं कि अब उसे क्या बुलाऊँ।
क्या वही है जिसे तुम हर रात ख़त लिखते हो?
हाँ।
मेरी पत्नी और मेरी बेटी, हेलन।
मैं उन्हें लिखता हूँ, पर उन्हें कभी भेजता नहीं हूँ।
हाँ, मुझे लगा था। वह क्यों है?
मुझे बस यही लगता है कि शायद यह बेहतर होगा कि वे मुझे भूल जाएँ।
क्योंकि मुझे लगता है शायद उन्हें कभी देख नहीं पाऊँगा।
तो ऐसा जख़्म दो ही क्यों, जो कभी भरे ही न?
बेहतर होगा कि वे आगे बढ़ें,
और मैं बस उनकी यादों को संजो लूँगा...
अपने पास।
धत्। वह दुख भरा है।
इस दुनिया ने मेरे परिवार को बिखेर दिया।
क्योंकि इसमें हमारे बहुत सारे परिवार हैं।
और दुख की बात है, कि सिलने की मेरी दक्षता टूटे हुए समुदाय या दिल को नहीं जोड़ सकती।
पर जो मैं जोड़ सकता हूँ...
वह वर्दी है।
ज़रा उसे देखो।
ठीक है!
-सुनो। -वाह।
सुनो, ये टाँके बड़े ज़बरदस्त लगे हैं।
लगता है हमारे पास निरीक्षण में सफल होने का मौका है।
मुझे हम पर भरोसा है।
सुनो, इरैसमस, तुम्हारी कल्पना क्या कहती है?
कहती है "बस कर डालो।"
ठीक है, मैं तैयार हूँ।
-पूरा बदलाव! -हाँ!
आपूर्तियाँ
ख़ैर...
मुझे कहना होगा, तुम सब सचमुच की रेजिमेंट लग रहे हो।
कोई वालंटियर सेना जैसे नहीं।
मैं तुमसे कुछ पूछता हूँ।
क्या तुम लोगों को भूख लगी है?
हमेशा लगती है। क्यों?
क्योंकि तुम सब इसे करने में पूरी तरह सफल हुए हो।
आराम से, दोस्तों। सामान्य दिखो।
जो, हाँ, तुममें से कुछ के लिए मतलब होगा कि पागलों जैसी हरक़त करो।
जब नर्स गोलियों के साथ अंदर आती है, तब हम भाग लेंगे।
बिखर जाओ।
दवाई का समय हो गया। पंक्ति बनाओ।
मैंने कहा पंक्ति बनाओ।
और...
निकलो!
बसंत में थोड़ा सा पागलपन
राजा को भी तृप्त कर देता है
पर भगवान उस जोकर का भला करे -
जो इस लाजवाब नज़ारे के बारे में सोचता है -
हरी-भरी प्रकृति के बारे में -
मानो सारी ही उसकी अपनी हो!
क्या हमें जाना होगा? मुझे तो बहुत मज़ा आ रहा है।
हाँ, शायद हमें रुक जाना चाहिए।
वॉलपेपर के लोगों को मैं बेहतर जानना चाहूँगी।
शायद थोड़ी चाय पी सकते हैं।
हाँ, टूर के लिए शुक्रिया, डॉक्टर।
मुझे सच में आशा है कि हम ट्रस्टीशिप की इस औपचारिकता को पूरा कर लें।
सच कहूँ तो, मुझे नहीं लगता मैं आपको बोर्ड में कोई पद दे सकता हूँ
जब आपने अपनी बेटी के चिकित्सा आंकन की पेशकश नामंज़ूर कर दी है।
यह क्या है?
इन्हें लगता है कि एमिली को यहाँ रहना चाहिए।
क्या? पागल एमिली नहीं है। मैं हूँ!
मुझे बंद कर दें। मुझे दशकों के लिए बंद कर दें!
मैं ब्लू रूम में रह सकती हूँ अगर यह उपलब्ध हो।
मैंने यह पहले देखा है। माँएँ अपनी बेटी की जगह लेना चाहती हैें।
एक उत्तम बलिदान, पर मैं इसकी इजाज़त नहीं दूँगा।
एमिली ही है जिसे भर्ती करने की ज़रूरत है।
ए, रुको। उसकी बात हो रही है और वह है कहाँ?
एमिली कहाँ है?
यह एक विरोध है!
बड़े शर्म की बात है।
आपने इन लड़कियों की ज़िंदगी बर्बाद कर दी है उन्हें बंद कर रखा है।
हाँ, मैं भी पागल है। मदद! मेरा सच में दिमाग़ ख़राब हो रहा है।
माँ, मैं विरोध करने की कोशिश कर रही हूँ।
आप देख रहे हैं? विरोध कर रही हैं?
महिलाओं के अधिकार की माँग कर रहे हैं? सविनय अवज्ञा?
ये सब गंभीर दिमाग़ी ख़राबी के किताबी उदाहरण हैं।
पागल दुनिया में अपनी समझदारी की माफ़ी चाहती हूँ।
पता नहीं इसे क्या हो गया है।
डैड, आपको इस जगह की सच्चाई जाननी होगी।
यहाँ महिलाएँ अपनी इच्छा के विपरीत रखी जा रही हैं।
उनका निदान ठीक नहीं होता, उत्पीड़न होता है, चालाकी होती है, दवाइयाँ ज़्यादा देते हैं...
मुझे गोलियाँ पसंद हैं।
-ठीक है एबी। मैं आगे संभाल लूँगी। -जानती हूँ।
डैड, यह कोई उन्नतिशील संस्थान नहीं है।
दरअसल, मुझे श़क है कि इस तरह की जगहें भविष्य में टिक पाएँगी।
ये इंसानियत के खिलाफ़ अपराध हैं।
बाद में इन्हें अवशेषों के रूप में देखा जाएगा।
एडवर्ड, आप अपनी बेटी की मदद करना चाहते हैं या नहीं?
बिल्कुल करना चाहता हूँ।
तब एमिली को आपको यहाँ मेरे पास छोड़ देना चाहिए।
हो सकता है आजीवन के लिए।
बस कह दें और मैं प्रबंध कर दूँगा।
-नहीं, मुझे नहीं... -रुको, क्या?
डैड, यह क्या कह रहे हैं?
-एम। -आप मुझे यहाँ नहीं छोड़ सकते।
नहीं, डैड। आप नहीं... आप ऐसा नहीं करेंगे, है न?
अगर आप नहीं करेंगे, तो ट्रस्टी नहीं बन सकते।
नहीं, मैं नहीं करूँगा।
डॉक्टर, मेरी बेटी एमिली की जगह मेरे घर में मेरे साथ है।
और अगर उससे मुझे ट्रस्टीशिप गँवानी भी पड़े तो ठीक है।
रुको, तो आप लोग मुझे घर ले जा रहे हैं, या...
हैलो, फ्रैडी।
सुंदर दिन है, है न? कोई डाक आई है?
यह लीजिए, मिस्टर डिकिंसन।
मिस्टर ऑस्टिन डिकिंसन
मुझे ख़ेद है।
ख़ेद? किसलिए?
प्रोवोस्ट मार्शल्स ऑफ़िस
...संयुक्त राज्य अमरीका की सेवा में कानूनी रूप से भर्ती हैं...
निरीक्षण! कंपनी।
अपना कॉलर ठीक करो।
हेनरी, तुम्हारा प्रभाव दिखाई दे रहा है। ये आदमी असली सैनिकों जैसे लग रहे हैं।
सज्जनों, आपने अपना पहला निरीक्षण पास कर लिया है।
मुझे तुम पर बहुत गर्व है।
मुझे पता था ये कर सकते थे।
और ऐन वक़्त पर भी।
सर?
कॉन्फिड्रेट्स की एक बटालियन मार्च कर रही है।
युद्ध बोफोर्ट आ रहा है, मेरे दोस्तों।
उसमें हिंसा तो यक़ीनन होगी।
पर, शायद, इस बारे में अगर सोचें,
तो शायद बातचीत से मामला सुलझ जाए।
सच बोलने की आज्ञा चाहिए, सर?
दी जाती है।
-आप कहते हैं युद्ध होने वाला है? -हाँ।
क्या इसका मतलब है कि हमें हथियार दिए जाएँगे, सर?
मुझे काफ़ी उम्मीद है कि मैं उन्हें तैयार कर पाऊँगा।
"तैयार करना"? उसका क्या मतलब है?
हमें हमारी बंदूकें कब मिलेंगी, सर?
कब होगा मुझे ठीक से नहीं पता।
पर...
मैं इसी समय जनरल सैक्सटन को कठोर शब्दों में एक ख़त भेजने जा रहा हूँ,
और फिर हम बस... इंतज़ार करेंगे।
फिर से, मुझे आप लोगों पर गर्व है। आप लोग बहुत मेहनत करते रहे हैं।
मैं आपको देख सकता हूँ। पहचान सकता हूँ।
आपका आभारी हूँ।
कंपनी बर्ख्वास्त की जाती है।
देखा हमारा क्या मतलब है? यह कभी नहीं बदलता।
वह कह रहे हैं हमारी मदद करेंगे पर ऐसा नहीं होगा।
युद्ध होने पर बस हम यहाँ मूर्खों की तरह खड़े होकर तमाशा देख रहे होंगे।
वह हमसे क्या कराना चाहते हैं? बस पंक्ति बना लें और मर जाएँ?
हैलो!
हम जातिवादियों के पूरे समूह के साथ युद्ध कर रहे हैं जो आर्थिक रूप से घबरा रहे हैं।
मुझे मेरा हथियार चाहिए।
वापस भरो।
शायद मैं डर रहा हूँ।
क्या पूरा समूह गले मिल सकता है?
-बिल्कुल। -आ जाओ, यार।
आ जाओ, यार। हम तुम्हारे साथ हैं।
हम सब इसमें साथ हैं।
मुझे माफ़ करना कि मैंने उसकी बात सुनी।
यह निराशाजनक है, यार। हम कभी भी असली सैनिक नहीं बनने वाले।
कोई तो रास्ता होगा।
तुम लोग ठीक कह रहे थे। हम और इंतज़ार नहीं कर सकते।
तो, तुम क्या करने वाले हो?
मैं उसकी बकवास पर सवाल करने वाला हूँ।
शुक्रिया।
मुझे ख़ुशी है कि हमने पागलखाने से एबी को अपनी गाड़ी में घर छोड़ा।
हाँ, उसके पति के पास जिसने उसे पागलखाने में डाला था।
डैड, मुझे माफ़ कर दें।
मैं चाहती थी कि आज बढ़िया जाए। मैं नहीं चाहती थी आपको अपना पद खोना पड़े।
अरे, नहीं। सब ठीक है, कोई बात नहीं। वैसे भी मुझे वह उपयुक्त नहीं लगा।
बहुत-बहुत शुक्रिया कि आपने मुझे वहाँ नहीं छोड़ा।
बेटी। नहीं, मुझे शुक्रिया करने की ज़रूरत नहीं है।
नहीं, मै तुम्हारा आभारी हूँ।
किसलिए?
मेरे साथ खड़े रहने का जब बाकी किसी ने साथ नहीं दिया था।
कभी मत सोचना कि मुझे तुम्हारा साथ देना पता नहीं चला, बेटी।
मुझे बहुत भूख लगी है, तुम्हें लगी है?
माँ? आज रात के खाने में क्या है?
माँ, आप कहाँ जा रही हैं?
सोने। मुझे तंग मत करना।
मतलब, करीब 20 मिनट के लिए, या...
जब तक युद्ध ख़त्म नहीं होता।
उपशीर्षक अनुवादक: अरुणा मनचंदा